METODOLOGIE PENTRU EVALUAREA CERINȚELOR DNSH – PROIECTE ETAPIZATE PR SUD MUNTENIA 2021 – 2027

Prin natura lor, proiectele etapizate au parcurs deja etapele obligatorii ce decurg din **aplicarea legislației naționale de mediu**. Astfel, aceste aspecte au fost verificate în **Etapa I** – autorizația de construire încorporează condițiile prevăzute de către autoritățile competente de mediu în decizia etapei de încadrare sau în urma procedurii EIA.

În cadrul proiectelor pentru care se solicită finanțare (**Etapa II**, care face obiectul finanțării 2021 – 2027), se va verifica respectarea principiului orizontal de „a nu prejudicia în mod semnificativ” în conformitate cu art. 9 din Regulamentul (UE) 2021/1060. Principiul de „a nu prejudicia în mod semnificativ” (**DNSH**) se interpretează în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia), care definește noțiunea de „prejudiciere în mod semnificativ” pentru șase obiective de mediu, respectiv:

| **Obiectiv de mediu** | | **Condiții pentru a provoca „prejudicii semnificative"** |
| --- | --- | --- |
|  | **OM 1. Atenuarea schimbărilor climatice** | activitatea respectivă **generează emisii semnificative de gaze cu efect de seră** **(GES)** |
|  | **OM 2. Adaptarea la schimbări climatice** | activitatea respectivă duce la o **creștere a impactului negativ al climatului actual și al climatului preconizat în viitor**, asupra activității în sine sau asupra persoanelor, naturii sau activelor. |
|  | **OM 3. Utilizarea durabilă și protejarea resurselor de apă și a celor marine** | activitatea respectivă **este nocivă** pentru **a) starea bună** sau pentru **b) potențialul ecologic bun al corpurilor de apă,** inclusiv al apelor de suprafață și subterane, sau starea ecologică bună a apelor marine |
|  | **OM 4. Economia circulară, inclusiv prevenirea generării de deșeuri și reciclarea acestora** | activitatea conduce la **ineficiențe semnificative** în utilizarea materialelor sau în utilizarea directă sau indirectă a resurselor naturale (cum ar fi sursele de energie neregenerabilă, materiile prime, apa și terenurile, în una sau mai multe etape ale ciclului de viață al produselor, inclusiv în ceea ce privește durabilitatea, reparabilitatea, modernizarea, reutilizarea sau reciclabilitatea produselor), la o **creștere semnificativă** a generării, incinerării sau eliminării **deșeurilor**, cu excepția incinerării deșeurilor periculoase nereciclabile, sau în cazul în care eliminarea pe termen lung a deșeurilor poate cauza mediului prejudicii semnificative și pe termen lung |
|  | **OM 5. Prevenirea și controlul poluării aerului, apei și solului** | activitatea conduce la o **creștere semnificativă a emisiilor de poluanți în aer, apă** sau **sol** față de situația anterioară începerii activității |
|  | **OM 6. Protecția și restaurarea biodiversității și ecosistemelor** | activitatea respectivă **este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor**, inclusiv a celor de interes pentru Uniunea Europeană, cum ar fi cele incluse în siturile NATURA 2000 |

**Tipurile de intervenții** care se regăsesc la nivelul proiectelor din cadrul POR 2014 – 2020, care vor continua în cadrul PR Sud-Muntenia 2021 – 2027 se încadrează în următoarea **tipologie**:

* Intervenții de reabilitare a clădirilor existente (clădiri publice, locuințe multifamiliale, clădiri destinate învățământului) în vederea creșterii eficienței energetice;
* Dotarea cu echipamente specifice a unităților de învățământ sau a spațiilor publice (regenerare urbană);
* Reabilitarea, modernizarea, extinderea drumurilor județene fără intervenții structurale de mare amploare, inclusiv intervenții care vizează descongestionarea și fluidizarea traficului;
* Modernizarea/reabilitarea părții carosabile a străzilor urbane, pasajelor, pasarelelor pietonale, realizarea/amenajarea/extinderea pistelor pentru biciclete, realizarea aleilor pietonale, trotuarelor, reabilitarea/modernizarea parcărilor;
* Lucrări de amenajare a spațiilor verzi, crearea de facilități pentru activități sportive și recreaționale de mici dimensiuni;
* Dezvoltarea și modernizarea sisteme de iluminat public.

**PRSM 2021-2027 Proiecte etapizate**

|  |  |
| --- | --- |
| **PRIORITATEA 2 „O REGIUNE CU ORAȘE PRIETENOASE CU MEDIUL”** | |
| **Obiectivul specific RSO2.1 „Promovarea eficienței energetice și reducerea emisiilor de gaze cu efect de seră”** | |
| **PRSM/ID/2/2/2.1/C/**Proiecte etapizate – Promovarea eficienței energetice și reducerea emisiilor de gaze cu efect de seră prin investiții în clădiri publice | **Activitățile eligibile**:  Măsuri de creștere a eficienței energetice în clădirile publice.  Măsuri conexe care contribuie la implementarea componentei, dar care nu conduc direct la creșterea eficienței energetice și includ lucrări de intervenție/activități aferente investiției de bază. |
| **PRSM/ID/2/2/2.1/B/**Proiecte etapizate - Promovarea eficienței energetice și reducerea emisiilor de gaze cu efect de seră prin investiții în locuințe multifamiliale | **Acțiuni indicative**:  Promovarea eficienței energetice și reducerea emisiilor de gaze cu efect de seră prin investiții în locuințe multifamiliale, proiecte etapizate;  Măsuri de creștere a eficienței energetice în clădirile rezidențiale;  Măsuri conexe care contribuie la implementarea componentei, dar care nu conduc direct la creșterea eficienței energetice și includ lucrări de intervenție /activități aferente investiției de bază. |
| **PRIORITATEA 4 „O REGIUNE MAI ACCESIBILĂ”** | |
| **Obiectivul specific RSO3.2 „Dezvoltarea și ameliorarea unei mobilități naționale, regionale și locale sustenabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere”** | |
| **PRSM/ID/3/4/3.2** „Dezvoltarea și creșterea unei mobilități naționale, regionale și locale durabile, inteligente și intermodale, prin investiții în reabilitarea, modernizarea, extinderea rețelei de drumuri județene din regiunea Sud-Muntenia”proiecte etapizate | **Acțiuni indicative**:  Investiții (reabilitare, modernizare, extindere) în rețeaua de drumuri județene care asigură conectivitatea directă sau indirectă cu rețeaua TEN-T de bază și extinsă, precum și măsuri pentru reducerea impacturilor semnificative asupra IVA și realizarea conectivității coridoarelor ecologice (doar acolo unde este relevant), realizarea/ amenajarea/extinderea de piste de biciclete de-a lungul drumurilor județene, realizarea de investiții suplimentare pentru protecția drumului respectiv față de efectele generate de condiții meteorologice extreme (de ex. realizarea de perdele forestiere etc).  Investiții (reabilitare, modernizare, extindere) pentru descongestionarea și fluidizarea traficului prin intervenții în infrastructura rutieră de drumuri județene care asigură conectivitatea directă sau indirectă cu rețeaua TEN-T de bază și extinsă, inclusiv în zona urbană (pasaje, noduri rutiere, extinderi la 4 benzi, variante ocolitoare, poduri etc.). |
| **PRIORITATEA 5 „O REGIUNE EDUCATĂ”** | |
| **Obiectivul specific RSO4.2 „Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online”** | |
| **PRSM/ID/4/5/4.2/A/** Proiecte etapizate - Sprijin acordat învățământului antepreșcolar și preșcolar pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online | **Acțiuni indicative**:  Construire/ reabilitare/ modernizare/ consolidare/ extindere/ dotare infrastructură educațională publică destinată educației pentru nivelul antepreșcolar și preșcolar (creșe, grădinițe);  Dezvoltarea de aplicații și soluții în vederea digitalizării procesului educațional, precum și dotarea cu echipamentele necesare;  Comunicarea și vizibilitatea aferente proiectului în conformitate cu prevederile contractului de finanțare și cu prevederile Ghidului de Identitate Vizuală. |
| **PRSM/ID/4/5/4.2/B**/ Proiecte etapizate - Sprijin acordat învățământului primar și secundar pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online | **Acțiuni indicative**:  Construirea/ reabilitarea/ modernizarea/ consolidarea/ extinderea/ dotarea infrastructurii educaționale publice pentru învățământul primar și secundar.  Dezvoltarea de aplicații și soluții în vederea digitalizării procesului educațional, precum și dotarea cu echipamentele necesare.  Comunicarea și vizibilitatea aferente proiectului în conformitate cu prevederile contractului de finanțare și cu prevederile Ghidului de Identitate Vizuală. |
| **PRSM/ID/4/5/4.2/C/** Proiecte etapizate - Sprijin acordat învățământului profesional, tehnic și educației adulților pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online | **Acțiuni indicative**:  Construirea/ reabilitarea/ modernizarea/ consolidarea/ extinderea/ dotarea unităților de învățământ publice și a campusurilor școlare publice pentru formarea profesională prin învățământ profesional și tehnic (școli profesionale), învățământ dual public;  Dezvoltarea de aplicații și soluții în vederea digitalizării procesului educațional, precum și dotarea cu echipamentele necesare;  Comunicarea și vizibilitatea aferente proiectului în conformitate cu prevederile contractului de finanțare și cu prevederile Ghidului de Identitate Vizuală. |
| **PRIORITATEA 6 „O REGIUNE ATRACTIVĂ”** | |
| **Obiectivul specific RSO5.1 „Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane”**  **Regenerare urbană MRJ** - proiecte etapizate  **PRSM/ID/5/6/5.1/A** Sprijin acordat municipiilor reședință de județ, inclusiv zonelor urbane funcționale ale acestora, din regiunea Sud-Muntenia, pentru investiții în operațiuni de regenerare urbană | **Acțiuni indicative**:  Investiții de regenerare urbană (creare/ modernizare/ reabilitare/ extindere /dotare) în spațiile destinate utilizării publice (parcuri, zone verzi de mici dimensiuni, piațete, scuaruri, piețe publice, locuri de joaca pentru copii, piețe agroalimentare etc.) prin demolarea clădirilor/structurilor  situate pe terenurile supuse intervențiilor, amenajarea spațiilor verzi (aducerea terenului la starea inițială, modelarea terenului, montarea elementelor constructive de tipul alei, foișoare, pergole, grilaje etc., plantarea/gazonarea suprafețelor, inclusiv plantare arbori), precum și crearea de facilități pentru activități sportive și recreaționale de mici dimensiuni (ex. terenuri de sport etc.), instalare rețele Wi-Fi, iluminat public și supraveghere video în spațiile publice,  dotare cu mobilier urban (bănci, coșuri de gunoi etc).  Activități conexe pe amplasamentul proiectului de regenerare urbană care constau în  înlocuirea și/ sau racordarea la utilități publice, inclusiv realizare alei pietonale, trotuare, piste de biciclete, reabilitare/ modernizare parcări și căi de acces, modernizarea străzilor urbane adiacente terenurilor supuse intervențiilor (în situații excepționale, numai în măsura în care astfel de investiții sunt necesare pentru a asigura funcționalitatea proiectului integrat de regenerare urbană).  Investiții (reabilitare/modernizare/extindere și dotare) în clădiri destinate utilizării publice pentru activități culturale și recreative, cu scopul de a crea, îmbunătăți sau extinde serviciile publice de bază.  Investiții privind infrastructura edilitară necesară care face parte din amplasamentul proiectului.  Activități de comunicare și vizibilitate aferente proiectului în conformitate cu prevederile contractului de finanțare și cu prevederile Ghidului de Identitate Vizuală. |
| **Obiectivul specific RSO5.2 „Promovarea dezvoltării locale integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în alte zone decât cele urbane”**  **Regenerare urbană non-MRJ** - proiecte etapizate  **PRSM/ID/5/6/5.2/A** Sprijin acordat municipiilor, altele decât municipiile reședinţă de județ, și orașelor, inclusiv zonelor urbane funcționale ale acestora, din regiunea Sud-Muntenia, pentru investiții în operațiuni de regenerare urbană |
|  |

**Având în vedere aspectele redate, proiectele etapizate vor fi examinate conform următoarei abordări:**

**1. În Etapa II a operațiunii este propusă doar achiziție de echipamente?**

În cazul în care Etapa II a operațiunii constă exclusiv în contracte pentru achiziționarea de echipamente, nu este necesară verificarea principiului DNSH, ținând cont de natura investiției. Se va avea în vedere ca:

* **Echipamentele** achiziționate să îndeplinească cerințele legate de energie stabilite în conformitate cu **Directiva 2009/125/CE** (cu modificările ulterioare) de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic, transpusă în legislația națională prin **HG 55/2011**.
* La finalul duratei de funcționare, **echipamentul** (electric și electronic) să fi supus activităților de pregătire pentru reutilizare, recuperare sau reciclare sau tratamentului adecvat, conform **Anexei VII la Directiva 2012/19/UE** a Parlamentului European şi a Consiliului din 4 iulie 2012 privind deşeurile de echipamente electrice şi electronice (DEEE), transpusă în legislaţia naţională prin **OUG 5/2015** privind deşeurile de echipamente electrice şi electronice.

**2. În Etapa II a operațiunii sunt propuse lucrări?**

În cazul în care în Etapa II sunt propuse lucrări, se va stabili dacă acestea se încadrează în categoria lucrări nestructurale (finisaje interioare/exterioare, racordarea la utilități, reabilitare termică, elemente de siguranță rutieră etc.) sau în categoria lucrări structurale (construcția efectivă).

**Lucrări nestructurale**

În cazul în care Etapa II a operațiunii constă exclusiv în lucrări nestructurale, nu ar trebui să fie necesare verificări în ceea ce privește principiul DNSH, având în vedere:

* **Legea 372/2005** privind performanța energetică a clădirilor, republicată în temeiul art. VII din **Legea nr. 101/2020**, prevede ca:
  + Articolul 17(1): Clădirile noi, pentru care recepția la finalizarea lucrărilor se realizează în baza autorizației de construire emise începând cu data de 31 decembrie 2020, **vor fi clădiri al căror consum de energie este aproape egal cu zero**;
  + Articolul 14 (1): Pentru clădirile noi al căror certificat de urbanism este emis după 15 septembrie 2020, investitorii sunt obligați să pună la dispoziție **dispozitive cu autoreglare pentru reglarea distinctă a temperaturii și calității aerului interior**, în fiecare încăpere încălzită/răcită direct sau într-o zonă încălzită/răcită din clădire și/sau unitatea de clădire, dacă acest lucru este fezabil din punct de vedere tehnic și economic;
  + Dificultățile de ordin tehnic și financiar generate de modificarea soluțiilor tehnice pentru orice lucrări în timpul implementării.

**Se pot propune măsuri de adaptare adiționale** (OM2, OM3), fără costuri suplimentare sau modificarea proiectului tehnic, în funcție de stadiul de implementare.

**Lucrări structurale:**

**Proiecte nerutiere (clădiri, investiții de regenerare urbană)**

Dacă Etapa II a operațiunii constă în lucrări structurale, se vor lua în considerare următoarele aspecte:

* Operațiunile etapizate constând în lucrări structurale trebuie sa se încadreze în prevederile **Legii 372/2005** articolele 14 și 17, menționate anterior;
* Lucrările rămase de finalizat în Etapa II sunt fie deja începute la sol, fie într-un stadiu avansat de construcție;
* Dificultățile de ordin tehnic și financiar generate de modificarea soluțiilor tehnice pentru orice lucrări în timpul implementării.

În general, respectarea reglementărilor legale în vigoare asigură conformarea cu principiile DNSH (a se vedea Anexa 1). În cazul proiectelor nerutiere, dacă lucrările de structură intră sub incidența prevederilor Legii 372/2005 art. 14 și 17 menționate mai sus sau dacă lucrările rămase de finalizat în Etapa II sunt deja începute pe teren, **verificarea principiilor DNSH** se va face pentru acele obiective de mediu care nu sunt cuprinse în documentația de mediu și pentru care **se pot propune** măsuri de minimizare a impactului / adaptare (OM1, OM2, OM3), fără costuri suplimentare sau modificarea proiectului tehnic, în funcție de stadiul de implementare (a se vedea Anexa 2).

**Proiecte rutiere**

Dacă Etapa II a operațiunii constă în lucrări structurale la un proiect de drum județean, se ține cont de următoarele aspecte:

* Lucrările sunt fie deja demarate la sol, fie într-un stadiu avansat de construcție, în condițiile stabilite în autorizația de construire emisă, care încorporează **condițiile obligatorii** stabilite de Agenția Locală pentru Protecția Mediului, fie ca urmare a procedurii de evaluare, fie ca urmare a Deciziei de încadrare, aceasta din urmă incluzând condițiile de implementare în care impactul potențial al proiectului este menținut la nivelul nesemnificativ;
* Dificultățile de ordin tehnic și financiar generate de modificarea soluțiilor tehnice pentru orice lucrări în timpul implementării.

În general, respectarea reglementărilor legale în vigoare asigură în mare măsură conformarea cu principiile DNSH (a se vedea Anexa 1). **Verificarea respectării principiului DNSH** se face conform metodologiei prevăzute în Orientările Comisiei. (pentru exemple de măsuri a se vedea Anexa 2).

**ANEXA 1**

**Partea 1- Filtrarea celor 6 obiective de mediu pentru a identifica pe cele care necesită o evaluare de fond**

|  |  |  |  |
| --- | --- | --- | --- |
| **Indicați care dintre obiectivele de mediu de mai jos necesită o evaluare de fond a măsurii conform principiului DNSH** | **Da** | **Nu** | **Justificare în cazul selectării răspunsului NU** |
| **Atenuarea schimbărilor climatice** | X |  |  |
| **Adaptarea la schimbările climatice** |  | X | Acest obiectiv nu este afectat semnificativ din următoarele considerente:  **HG nr. 907 / 2016** privind etapele de elaborare şi conţinutul-cadru al documentațiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, prevede în **Anexa 4**, **punctul 4.2** Analiza vulnerabilităților cauzate de factori de risc, antropici și naturali, **inclusiv de schimbări climatice**, ce pot afecta investiția. Astfel, cadrul legislativ existent la momentul la care proiectele erau în etapa de pregătire prevedea integrarea în procesul de definire a opțiunilor tehnico-economice, a considerațiilor care țin de reziliența la riscurile legate de schimbările climatice.  Respectarea **Normativelor tehnice în vigoare** (legate de amplasament și construcție în sine) asigură în mare măsură reziliența infrastructurilor la riscurile induse de schimbările climatice.  Lucrările sunt deja în desfășurare și, în cele mai multe situații, nu mai pot fi încorporate alte măsuri de adaptare la schimbările climatice față de cele deja prevăzute, avute in vedere la momentul proiectării, în conformitate cu prevederile și normativele in vigoare la acel moment. |
| **Utilizarea durabilă și protejarea resurselor de apă și a celor marine** |  | X | Proiectele care beneficiază de sprijin financiar au un impact nesemnificativ asupra acestui obiectiv de mediu, nu sunt nocive pentru starea bună sau pentru potențialul ecologic bun al cursurilor de apă și nu conduc la creșterea stresului hidric.  Prin natura investițiilor, impactul potențial al lucrărilor asupra factorului apă este apreciat ca fiind unul redus, temporar, reversibil și local în perioada de realizare a lucrărilor şi redus, după implementarea proiectelor.  Proiectele au fost evaluate de autoritatea de mediu, conform legislației naționale în domeniu, și au fost stabilite măsurile ce se impun pentru protejarea calității apei și evitarea stresului hidric. Beneficiarii sunt obligați să respecte măsurile impuse în Acordurile de Mediu emise pentru fiecare proiect în parte. |
| **Economia circulară, inclusiv prevenirea și reciclarea deșeurilor** | X |  |  |
| **Prevenirea și controlul poluării în aer, apă sau sol** | X |  |  |
| **Protecția și restaurarea biodiversității și a ecosistemelor** |  | X | Ținând cont de faptul că proiectele etapizate sunt implementate în zone antropice, nu determină reducerea suprafeţelor habitatelor şi/sau a numărului de specii/ exemplare ale unei specii de interes comunitar și nici fragmentarea habitatelor de interes comunitar.  Proiectele de infrastructură rutieră nu sunt de natură să afecteze semnificativ acest obiectiv având în vedere faptul că acestea vizează reabilitarea părții carosabile a unor drumuri județene existente, fără intervenții structurale de mare amploare sau mari lucrări de artă care să modifice semnificativ capacitatea proiectată a drumului.  Proiectele de investiții integrează toate condițiile și măsurile din decizia etapei de încadrare / EIA pentru obținerea autorizației de construire, iar verificarea implementării măsurilor de prevenire și reducere atât în timpul lucrărilor de execuție, cât și în perioada de funcționare va fi realizată de către Garda Națională de Mediu.  Așadar, se consideră că proiectele etapizate nu afectează starea bună și reziliența ecosistemelor sau starea de conservare a habitatelor și speciilor, inclusiv a celor de interes european, și au un impact previzibil nesemnificativ asupra acestui obiectiv de mediu, ținând seama de efectele directe și indirecte primare pe întreaga durată a ciclului de viață. |

**Partea 2 – Evaluarea de fond conform principiului DNSH pentru obiectivele de mediu care o impun**

|  |  |  |  |
| --- | --- | --- | --- |
| **Indicați care dintre obiectivele de mediu de mai jos necesită o evaluare de fond a măsurii conform principiului DNSH** | **Da** | **Nu** | **Justificare de fond** |
| **Atenuarea schimbărilor climatice:**  - Se preconizează că măsura va genera emisii semnificative de GES? | X |  | Proiectele etapizate nu sunt de natură să determine emisii semnificative de gaze cu efect de seră (GES) și să afecteze acest obiectiv de mediu. În general, proiectele propuse au o contribuție global pozitivă la reducerea emisiilor GES pe durata ciclului de viață și la respectarea obiectivelor asumate la nivel național în vederea atingerii neutralității climatice până la nivelul anului 2050.  **Clădiri**:  Intervențiile de reabilitare a clădirilor existente sunt, în general, de mici dimensiuni (grădinițe, școli, licee, spitale, cămine de bătrâni, alte instituții administrative) și vizează în special lucrări de natură să îmbunătățească performanța energetică, ceea ce determină reducerea consumurilor și, implicit a emisiilor GES.  Pentru clădirile noi, Legea nr. 372 / 2005 privind performanța energetică a clădirilor (cu modificările ulterioare) prevede la art. 17 (1): Clădirile noi, pentru care recepția la finalizarea lucrărilor se realizează în baza autorizației de construire emise începând cu data de 31 decembrie 2020, vor fi clădiri al căror consum de energie este aproape egal cu zero. Astfel, intervențiile de genul acesta nu se încadrează în categoriile de activități care să prejudicieze obiectivul de mediu privind atenuarea schimbărilor climatice și pentru care să fie recomandată calcularea amprentei de carbon și propunerea de măsuri compensatorii.  **Infrastructură rutieră:**  Intervențiile asupra infrastructurii rutiere județene nu sunt de natură să afecteze semnificativ acest obiectiv având în vedere faptul că proiectele vizează reabilitarea părții carosabile a unor drumuri județene existente, fără intervenții structurale de mare amploare sau mari lucrări de artă care să modifice semnificativ capacitatea proiectată a drumului.  De asemenea, modernizarea părții carosabile a străzilor urbane, prin caracterul limitat al intervențiilor, nu sunt de natură să conducă la creșteri semnificative ale emisiilor GES astfel încât să afecteze obiectivul de atenuare a schimbărilor climatice. Lucrările vizează străzi existente și intervențiile contribuie la fluidizarea traficului și introducerea/ prioritizarea transportului public (direct), precum și la încurajarea utilizării transportului în comun și renunțarea la utilizarea autoturismelor personale (indirect), în ambele situații efectul global fiind unul pozitiv.  **Regenerare urbană:**  Intervențiile de regenerare urbană nu sunt de natură să determine creșterea emisiilor GES. Acestea sunt asociate etapei de implementare și sunt punctuale și limitate în timp și spațiu. Pe termen lung, au o contribuție global pozitivă cu privire la acest obiectiv de mediu, mai ales intervențiile care vizează spațiile verzi, care, prin natura lor, contribuie la diminuarea poluării aerului (gaze cu efect de seră, alte gaze generate de traficul auto sau activități industriale, pulberi în suspensie), dar și a poluării fonice. |
| **Economia circulară, inclusiv prevenirea și reciclarea deșeurilor:**  - Se preconizează că măsura:   1. va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau 2. va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau 3. va cauza prejudicii semnificative și pe termen lung mediului în ceea ce privește economia circulară? |  | X | Prin respectarea cadrului legal în vigoare, proiectele etapizate nu sunt de natură să afecteze semnificativ obiectivul care vizează economia circulară, inclusiv prevenirea și reciclarea deșeurilor.  Cerința ca ***gestionarea deşeurilor*** rezultate în toate etapele proiectelor să se realizeze în linie cu obiectivele de reducere a cantităţilor de deşeuri generate şi de maximizare a reutilizării şi reciclării:   * proiectele etapizate intră sub incidența prevederilor Legii nr. 292/2018 – Anexa 5E și OUG nr. 92/2021 – art. 17 alin. (4) care prevede: *obligația titularilor autorizațiilor de construire/desființare de a avea un plan de gestionare a deșeurilor din construcții și/sau desființări prin care să implementeze sisteme de colectare separată și/sau sortare și/sau demolare selectivă în vederea reutilizării/reciclării deșeurilor pe amplasament.*   Cerința ca **cel puţin 70%** **(în greutate)** din deșeurile nepericuloase rezultate din construcții și demolări (cu excepția materialelor naturale – pământ și pietriș) și generate pe șantier vor fi pregătite, respectiv sortate, pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale:   * proiectele etapizate intră sub incidența prevederilor OUG nr. 92/2021 – art. 17 alin. (7).   Cerințele ca deşeurile rezultate să fie **colectate separat** și **depozitate temporar** (în toate etapele Proiectului) doar pe suprafețe special amenajate, ca deşeurile contaminate să facă obiectul unor **măsuri speciale** de depozitare separată pe suprafeţe impermeabile, pentru a nu contamina restul deşeurilor sau solul:   * proiectele etapizate intră sub incidența prevederilor OUG nr. 92/2021 – art. 17 alin. (4), precum și a Legii nr. 107/1996 – art. 32 alin. (1), care prevede că manipularea de deșeuri în zonele din jurul apelor și în alte locuri din care acestea ar putea ajunge în apele de suprafață, subterane sau marine se face numai în condiții în care nu produce poluarea apelor.   Cerința privind **evidența gestiunii deșeurilor**:   * proiectele etapizate intră sub incidența prevederilor OUG nr. 92/2021 – art. 48 alin. (1), (5) și (6). |
| **Prevenirea și controlul poluării în aer, apă sau sol:**  Se preconizează că măsura va duce la o creștere semnificativă a emisiilor de poluanți în aer, apă sau sol? |  | X | Proiectele etapizate integrează toate condițiile și măsurile din decizia etapei de încadrare / EIA pentru obținerea autorizației de construire, iar verificarea implementării măsurilor de prevenire și reducere atât în timpul lucrărilor de execuție, cât și în perioada de funcționare va fi realizată de către Garda Națională de Mediu.  Proiectele etapizate trebuie să respecte **reglementări legale** (care contribuie la reducerea riscului de poluare a aerului, apei, solului):  **Generale**:   * HG 467 / 2018 stabilește măsuri pentru aplicarea Regulamentului UE 1628 / 2016: realizarea lucrărilor cu utilaje mai puțin poluante; * Legea nr. 107/1996 – art. 32 alin. (1): manipularea de deșeuri în zonele din jurul apelor și în alte locuri din care acestea ar putea ajunge în apele de suprafață, subterane sau marine se face numai în condiții în care nu produc poluarea apelor. * O.U. nr. 92/2021: obligativitatea elaborării planului de gestionare a deșeurilor care va include măsuri privind colectarea separată și stocarea temporară a deșeurilor generate, inclusiv pentru deșeurile periculoase.   **Substanțele periculoase**:   * Regulamentul (UE) 2019/1021: substanțele enumerate Anexa I și Anexa II; * Regulamentul (UE) 2017/852, art. 2: mercurul și a compușii mercurului, amestecurile acestora și a produselor cu adaos de mercur; * Regulamentul (CE) nr. 1005/2009: substanțele enumerate Anexa I și Anexa II; * Directiva 2011/65/UE: substanțele enumerate în Anexa II (Pb, Hg, Cd, Cr+6), cu excepția cazului în care se respectă pe deplin art. 4 alineatul (1) din respectivul document; * Regulamentul (CE) nr. 1907/2006: substanțele care îndeplinesc criteriile prevăzute la art. 57 și sunt identificare în conformitate cu art. 59 alin. (1), substanțele enumerate în Anexa XVII (azbest, formaldehidă).   **Poluarea fonică**:   * Legea nr. 121/2019 și HG nr. 1756/2006: reducerea nivelului de zgomot și vibrații, acolo unde va fi cazul, prin instalarea de bariere fonice. |

**ANEXA 2**

**Potențiale măsuri de atenuare / compensare a impactului pentru asigurarea respectării principiilor DNSH pentru OM1, OM 2, OM3**

| **Obiectiv de mediu** | | **Măsuri** |
| --- | --- | --- |
|  | **OM 1. Atenuarea schimbărilor climatice** | * Crearea de aliniamente plantate de-a lungul infrastructurii realizate (cu rol estetic, de protecție, de ameliorare a climatului şi calității aerului) – infrastructură rutieră; * Se pot lua în calcul pentru plantare mai multe specii de arbori (cu capacitate mare de stocare/sechestrare a CO2), care se regăsesc și în flora regiunii: jugastrul (*Acer campestre*), paltinul de câmp (*Acer platanoides*), carpenul (*Carpinus betulus*), arborele pagodelor (*Ginkgo biloba*) – sunt specii care au rol important și în asbsorbția altor noxe (O3), în fixarea pulberilor în suspensie, pretabile solurilor urbane – infrastructură rutieră, regenerare urbană, spațiu verde clădiri; * Utilizarea decorpuri de iluminat de tip LED cu eficienţă energetică ridicată şi durată mare de viaţă – toate tipurile de infrastructuri; * Utilizarea unui sistem eficient de semnalizare pentru fluidizarea traficului – infrastructură rutieră.   **Măsuri compensatorii – infrastructură rutieră** (în măsura în care stadiul de implementare a proiectului permite):   * Investiții în dezvoltarea infrastructurii destinate mijloacelor de transport non-motorizate electrice și a celor care utilizează alți combustibili alternativi; * Investiții în infrastructură pietonală și piste pentru biciclete |
|  | **OM 2. Adaptarea la schimbări climatice** | * Aliniamente de arbori pentru reducerea temperaturii la nivelul covorului asfaltic – infrastructură rutieră; * Utilizarea unor pavaje de culoare mai deschisă pentru a crea suprafețe mai reflectorizante – infrastructură rutieră, regenerare urbană; * Plantare de arbori (perdele verzi) pentru a reduce impactul radiației solare și efectul de insulă de căldură – cresc gradul de umbrire al clădirii (specii de foioase care să asigure un iluminat adecvat pe perioada rece a anului); de asemenea, procesul de evapotranspirație contribuie la reducerea temperaturii (răcire evaporativă) – clădiri; * Se pot alege specii de arbori, arbuști, plante care au toleranță mare la temperaturi ridicate și secetă: pin negru (*Pinus nigra*), molid argintiu (*Picea pungens*), arborele pagodelor (*Ginkgo biloba*), frasin cu frunză îngustă (*Fraxinus angustifolia*), arțar roșu (*Acer platanoides*), carpen (*Carpinus betulus*), mesteacăn (*Betula pendula*), ienupăr (*Juniperus*), laur (*Ilex aquifolium*), cătină roșie (*Tamarix tetrandra*), barbă albastră (*Caryopteris clandonensis*), lavandă (*Lavandula officinalis*), *Forsythia* etc. – clădiri, regenerare urbană; * Utilizarea unor culori deschise pentru finisajele exterioare – clădiri; * Utilizarea de pavaje permeabile – regenerare urbană; * Instalarea de bazine de colectare a apei pluviale (amplasament subteran), pentru a reduce pierderea de apă și pentru a asigura un stoc de apă pentru perioadele de secetă, mai ales dacă sunt prevăzute în proiect sisteme de irigații – regenerare urbană; |
|  |  | Pentru a reduce necesarul de apă și riscul de stres hidric, se pot propune instalații sanitare cu un consum redus de apă (consumul specificat de apă atestat prin fișele tehnice ale produsului sau printr-o etichetare a produsului deja existentă în Uniune – specificațiile de mai jos sunt conform Regulamentului delegat (UE) 2021/2139, apendicele D) – clădiri.   1. robinetele pentru lavoare – un debit total maxim de apă de 6 litri/min; 2. dușurile – un debit total maxim de apă de 8 litri/min; 3. WC-urile, inclusiv seturile WC, vasele și rezervoarele cu mecanism de tras apa – un debit total maxim al jetului de apă de 6 litri și un debit mediu maxim al jetului de apă de 3,5 litri; 4. pișoarele – maximum 2 litri/vas/oră; pisoarele cu sistem de tras apa – un debit total maxim al jetului de apă de 1 litru. |